
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ŠAKIŲ RAJONO SAVIVALDYBĖS ADMINISTRACIJOS DIREKTORIAUS 2005 M. BALANDŽIO 19 D. ĮSAKYMO NR.AT-276 PAKEITIMO IR PAPILDYMO

2010 m. vasario 23 d. Nr.AT- 215
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 18 str. 1 d., rajono savivaldybės tarybos 2009 m. sausio 22 d. sprendimu  Nr.T-6 patvirtintų savivaldybės administracijos nuostatų 24 p. ir atsižvelgdamas į Šakių rajono savivaldybės administracijos direktoriaus 2010 m. sausio 13 d. įsakymą Nr.AT-43 „Dėl rajono savivaldybės civilinės saugos 2010 metų darbo plano tvirtinimo“:
1.Pakeičiu ir papildau Šakių rajono savivaldybės administracijos direktoriaus 2005 m. balandžio 19 d. įsakymu   Nr.AT-276  patvirtintą Šakių rajono savivaldybės gyventojų evakavimo planą:

1.1. Plano 1 dalies 1.2. punkte:


Sąvoką „gyventojų evakavimas“ išdėstau nauja redakcija:


„Gyventojų evakavimas – dėl gresiančios ar susidariusios ekstremaliosios situacijos organizuotas gyventojų perkėlimas iš teritorijų, kuriose pavojinga gyventi ir dirbti, į kitas teritorijas, laikinai suteikiant jiems gyvenamąsias patalpas“.

1.2. Plano 1 dalies 1.3. punkte įrašau šiuos sakinius:

„Šakių rajono savivaldybės administracijos direktoriaus 2009 m. gegužės 14 d. įsakymas Nr.AT-688 „Dėl Šakių rajono savivaldybės ekstremalių sutuacijų valdymo centro sudėties tvirtinimo“.


Šakių rajono savivaldybės administracijos direktoriaus 2009 m. rugsėjo 28 d. įsakymas Nr.AT-1252 „Dėl Šakių rajono savivaldybės administracijos direktoriaus 2004 m. gegužės 18 d. įsakymo Nr.AT-325 „Dėl gyventojų evakavimo ir priėmimo komisijos sudarymo“ pakeitimo“.

1.3. Pakeičiu plano 1 dalies 1.5. punkto dalį „Incidentai su hidrotechniniais ir vandens telkiniais“ ir ją išdėstau nauja redakcija:

„Incidentai su hidrotechniniais ir vandens telkiniais. Žmonėms pavojų kelia Lukšių tvenkinys, į užtvindymo zoną gali patekti 7 žmonės.  Infrastruktūros objektams pavojų kelia 12 tvenkinių. Sugriuvus hidrotechniniams statiniams į galimą poveikio zoną patenka 2 krašto kelių atkarpos, 6 tiltai krašto keliuose, 4 tiltai rajoniniuose keliuose, 5 vietinių kelių atkarpos, 10 tiltų vietiniuose keliuose, 3 gatvių atkarpos ir 9 pėsčiųjų tiltai. Kaune esantis Kauno HE tvenkinys avarijos atveju gali turėti poveikį Šakių rajono savivaldybės seniūnijoms esančioms prie Nemuno upės. Į užtvindymo zoną Lekėčių seniūnijoje patektų 15 gyventojų, Kriūkų – 314, Plokščių – 43, Gelgaudiškio – 79 ir Kidulių – 65, Sudargo seniūnijoje nepatektų. Iš viso į Nemuno užtvindymo zoną gali patekti iki 516 žmonių“.
1.4. Pakeičiu plano 1 dalies 1.5. punkto dalį „Avarijos objektuose naudojančiuose pavojingas medžiagas“ ir ją išdėstau nauja redakcija:


„Avarijos objektuose naudojančiuose pavojingas medžiagas. Vadovaujantis Pramoninių avarijų prevencijos, likvidavimo ir tyrimo nuostatais, poveikis kiltų rajono savivaldybės gyventojams ir aplinkai įvykus avarijai I lygio pavojingame objekte UAB „Underhill Baltic“ Pilviškių mineralinių trąšų ir cheminių augalų apsaugos priemonių terminale, kuris randasi Vilkaviškio rajono savivaldybėje, Pilviškių seniūnijoje, Pilviškių miestelyje, Geležinkelio g. 30, 30a ir 30b. Įmonė tiekia trąšas ir chemines augalų apsaugos priemones didmeninei ir mažmeninei prekybai.


Rajono savivaldybėje I ar II lygio pavojingų objektų nėra, tačiau eilėje ūkio subjektų saugomos , naudojamos ir sandėliuojamos tokios pavojingos medžiagos kaip suskystintos dujos, benzinas, dyzelinas, trąšos, cheminės augalų apsaugos priemonės.


Rajono savivaldybėje yra 9 degalinės užsiimančios prekyba suskystintomis dujomis, benzinu ir dyzelinu. Savo ūkio poreikiams benzino ir dyzelino degalines turi 13 ūkio subjektų. 4 ūkio subjektai užsiima trąšų ir cheminių augalų apsaugos priemonių tiekimu bei prekyba.Cheminių avarijų atveju pagrindinė grėsmė kyla žmonių gyvybei ir sveikatai, užteršiamas oras, paviršinis vanduo ir dirvožemis. Avarijos pasekmės gali turėti įtakos žmonių sveikatai ateityje“.

1.5. Plano 2 dalies „Pasirengimas evakavimui“ 2.1. punkto „Evakavimo valdymo institucijos“ 1 pastraipoje išbraukiu žodį „apskrities“.


1.6. Plano 2 dalies „Pasirengimas evakavimui“ 2.1. punkte „Evakavimo valdymo institucijos“ išbraukiu 3 pastraipą „Apskrities lygiu gyventojų evakavimą organizuoja apskrities viršininkas per apskrities ESVC, apskrities Civilinės saugos ir mobilizacijos departamentą“.

1.7. Plano 2 dalies „Pasirengimas evakavimui“ 2.1. punkte „Evakavimo valdymo institucijos“ paskutinę pastraipą išdėstau nauja redakcija:

„Evakavimui vykdyti savivaldybės administracijos direktorius gali prašyti gretimos (gretimų) savivaldybės (savivaldybių) pagalbos, kai savivaldybėje esančių civilinės saugos sistemos pajėgų ir materialinių išteklių nepakanka“.

1.8. Plano 2 dalies „Pasirengimas evakavimui“  2.3. punkte „Institucijų parengimas“ išbraukiu 3 pastraipą: „Apskrities viršininko administracijos Civilinės saugos ir mobilizacijos departamente civilinės saugos pagrindų mokomi civilinės saugos ir gelbėjimo sistemos pajėgų darbuotojai (grupių ir grandžių vadai, stebėjimo ir laboratorinės kontrolės tinklo postų vadovai, specialiųjų tarnybų darbuotojai), ūkio subjektų padalinių vadovai, atsakingi už įvadinius ir vėlesnius civilinės saugos žinių ir praktinių veiksmų instruktažus, ūkio subjektų darbuotojai, atsakingi už civilinę saugą, policijos komisariatų darbuotojai. Mokymų trukmė 21 valanda, periodiškumas 3 metai“.


1.9. Pakeičiu plano 3 dalies „Pagrindiniai veiksmai“ 3.1. punktą „Sprendimo priėmimas, vadovavimas, veiklos koordinavimas ir kontrolė“ ir išdėstau nauja redakcija: 

„3.1. Sprendimo priėmimas, vadovavimas, veiklos koordinavimas ir kontrolė. 
Atsižvelgdami į ekstremaliosios situacijos sukeltą pavojų gyventojų gyvybei ar sveikatai, sprendimus dėl gyventojų evakavimo Vyriausybės nustatyta tvarka priima savivaldybių administracijų direktoriai, kitų įstaigų ir ūkio subjektų vadovai, o įvykio ar ekstremaliojo įvykio metu sprendimą dėl skubaus gyventojų iškeldinimo iš ekstremaliosios situacijos židinio priima gelbėjimo darbų vadovas.


Gyventojų evakavimą savivaldybėje organizuoja savivaldybės administracijos direktoriaus sudaryta gyventojų evakavimo ir priėmimo komisija, kuriai vadovauja savivaldybės administracijos direktoriaus paskirtas asmuo. Gyventojų evakavimo ir priėmimo komisija sudaroma iš savivaldybės administracijos, sveikatos priežiūros ir policijos įstaigų, Valstybės sienos apsaugos tarnybos ir kitų įstaigų valstybės tarnautojų ir darbuotojų. Gyventojų evakavimo ir priėmimo komisijos sudėtį ir nuostatus tvirtina savivaldybės administracijos direktorius.


Įvykus branduolinei avarijai Ignalinos atominėje elektrinėje, gyventojai evakuojami pagal Vyriausybės patvirtintą valstybinį gyventojų apsaugos planą branduolinės avarijos atveju. Pagal šį planą Ignalinos rajono, Zarasų rajono ir Visagino savivaldybių tarybos tvirtina savivaldybių administracijų direktorių parengtus detaliuosius gyventojų evakavimo planus, šių savivaldybių administracijų direktoriai evakuojamų gyventojų apgyvendinimo klausimus derina su savivaldybių, į kurias evakuojami gyventojai, administracijų direktoriais, organizuojančiais evakuotų gyventojų apgyvendinimą“. 

1.10. Plano 3 dalies „Pagrindiniai veiksmai“ 3.5. punkto „Sanitarinis švarinimas“  7 pastraipoje išbraukiu žodžius „apskrities viršininkas arba“.

1.11. Plano 27 lape vietoje žodžių  „Juozas Jucaitis“ įrašau žodžius „Arvydas Šlėderis“.

2. Pavedu savivaldybės administracijos vyresniajam specialistui (civilinei saugai) organizuoti šio įsakymo išplatinimą pagal plano kopijų paskirstymo sąrašą.
Administracijos direktorius


Juozas Puodžiukaitis
